***Snake Eyes*** er en amerikansk kriminalthriller fra 1998 regissert og produsert av Brian De Palma. Hovedrollen spilles av Nicolas Cage, mens sentrale biroller spiles av Gary Sinise og Carla Gugino. 

Filmen fikk blandet mottakelse av kritikerne og ble en moderat publikumssuksess.

Handling
--------

En viktig boksekamp med flere prominente gjester til stede finner sted i et enormt casino i Las Vegas. Midt under kampen blir forsvarsministeren skutt og drept av en skarpskytter. Arenaen blir plombert og alle tilskuerne blir holdt inne i bygningen. Den smådekadente og lett korrupte politimannen Rickey Santoro (Nicolas Cage) tar opp jakten på de skyldige sammen med sin beste venn, Kevin Dunne (Gary Sinise). Men når han får fatt i den unge kvinnen som synes å ha spilt en viktig rolle i dramaet, innser han eksistensen av en konspirasjon og at den skyldige er nærmere enn det han trodde.

Om filmen
---------

Filmen ble innspilt i New Jersey, USA og Montréal, Canada.

Anmelderne
Filmen fikk blandet mottakelse av kritikerne, noe som gjenspeiles i at den har fått 40% på Rotten Tomatoes (2011) og 52% på Metacritic. Den amerikanske filmanmelderen Roger Ebert gav den bare 1 av 4 stjerner og skrev: «It's the worst kind of bad film: the kind that gets you all worked up and then lets you down, instead of just being lousy from the first shot». Anmelderne i Dallas Observer, USA Today og Christian Science Monitor var blant de som gav den best omtale, mens anmelderne i Washington Post, San Francisco Chronicle og Entertainment Weekly gav den hard medfart.

Anmelderen på det norske nettstedet CINERAMA gav den terningkast tre i 1999 og skrev: «Starten på filmen virker veldig lovende, og dersom De Palma hadde klart å holde samme flyten og spenningen ut over de første 20 minuttene hadde dette blitt en meget god film. Det blir ikke bedre av at Gary Sinise som spiller Kevin Dunne, Cages’ tidligere kollega, heller ikke gjør noen god opptreden. Et lyspunkt er derimot Carla Gugino, som spiller forskeren Julia Costello. Alt i alt kan denne filmen kun betegnes som et "must" for Nicolas Cage fans, men de er det jo etter hvert blitt mange av. Alle andre kan med godt håp om noe bedre velge en annen film». Dagbladets anmelder gav den terningkast fire og skrev: «Brian De Palma er en mester i frapperende kameraføringer og slående regiknep. Men svært ofte blir du sittende merkelig uberørt av fiksfakseriene hans. Slik er det også i Snake Eyes».

Publikum
Filmen innbrakte $103,9 millioner på verdensbasis, hvorav $55,6 millioner i USA. Den havnet på en 36.-plass over de mest innbringende filmene på verdensbasis i 1998 og en 39.-plass i USA. Produksjonskostnadene er estimert til $69-$73 millioner.

Priser
Cage vant en Blockbuster Entertainment Award, mens Sinise og Gugino ble nominert i klassen «beste biroller».

Rollebesetning
--------------

* Nicolas Cage : Rick Santoro
* Gary Sinise : Commander Kevin Dunne
* John Heard : Gilbert Powell
* Carla Gugino : Julia Costello
* Stan Shaw : Lincoln Tyler
* Kevin Dunn : Lou Logan
* Michael Rispoli : Jimmy George
* Joel Fabiani : Charles Kirkland
* Luis Guzmán : Cyrus
* David Anthony Higgins : Ned Campbell (Hotellgjest)
* Mike Starr : Walt McGahn (Sikkerhetvakt på hotell)
* Tamara Tunie : Anthea (TV-reporter)

Referanser
----------

1. ↑  Rotten Tomatoes
2. ↑  Metacritic
3. ↑  «Ebert, Roger». Arkivert fra originalen 11. mars 2012. Besøkt 18. desember 2011.
4. ↑  Metacritic - Critic reviews
5. ↑  «CINERAMA (10.03.1999)». Arkivert fra originalen 4. februar 2011. Besøkt 18. desember 2011.
6. ↑  Dagbladet – Fingerferdig (04.12.1998)
7. ↑  Boxofficemojo
8. ↑  IMDb business
9. ↑  IMDb awards

Eksterne lenker
---------------

* (en) *Snake Eyes* på Internet Movie Database Rediger på Wikidata

* (no) *Snake Eyes* hos Filmfront Rediger på Wikidata

* (sv) *Snake Eyes* i Svensk Filmdatabas Rediger på Wikidata

* (da) *Snake Eyes* i Danmark Nationale Filminstitut Rediger på Wikidata

* (en) *Snake Eyes* på AllMovie Rediger på Wikidata

* (fr) *Snake Eyes* på Allociné Rediger på Wikidata

* (nl) *Snake Eyes* på MovieMeter Rediger på Wikidata

* (en) *Snake Eyes* på Turner Classic Movies Rediger på Wikidata

* (en) *Snake Eyes* på American Film Institute Rediger på Wikidata

* (en) *Snake Eyes* på Rotten Tomatoes Rediger på Wikidata

| * v
* d
* r
Filmer regissert av Brian De Palma |
| --- |
| 1960-tallet | 
* *The Wedding Party* (1963)
* *Murder a la Mod* (1968)
* *Greetings* (1968)

 |
| 1970-tallet | 
* *Hi, Mom!* (1970)
* *Get to Know Your Rabbit* (1972)
* *Sisters* (1973)
* *Phantom of the Paradise* (1974)
* *Obsession* (1976)
* *Carrie* (1976)
* *Farlig kontakt* (1978)
* *Home Movies* (1979)

 |
| 1980-tallet | 
* *Dressed to Kill* (1980)
* *Blow Out* (1981)
* *Scarface* (1983)
* *Øyenvitnet* (1984)
* *Wise Guys* (1986)
* *De ubestikkelige* (1987)
* *De kalte oss helter* (1989)

 |
| 1990-tallet | 
* *The Bonfire of the Vanities* (1990)
* *Raising Cain* (1992)
* *Carlito’s Way* (1993)
* *Mission: Impossible* (1996)
* *Snake Eyes* (1998)

 |
| 2000-tallet | 
* *Mission to Mars* (2000)
* *Femme Fatale* (2002)
* *The Black Dahlia* (2006)
* *Redacted* (2007)

 |
| 2010-tallet | 
* *Passion* (2012)

 |

Portal: Film